મુંબઈ, 20 ઑગસ્ટ : પ્રિયંકા ચોપરા બહુમુખી પ્રતિભા ધરાવતા અભિનેત્રી છે. પોતાના અભિનયના બળે દેસી ગર્લ પ્રિયંકા બૉલીવુડ ઉપર રાજ કરે છે. સાત ખૂન માફથી લઈ મૅરી કોમ ફિલ્મો સુધી પોતાના બેમિસાલ અભિનય વડે પ્રિયંકાએ સફળતાનો મુકામ હાસલ કર્યો છે. પ્રિયંકાની પારિવારિક પૃષ્ઠભૂમિ ફિલ્મી નથી અને તેથી જ 2000માં મિસ વર્લ્ડ બનવાથી લઈ ફિલ્મોમાં ટોચની હીરોઇન બનવા સુધી પ્રિયંકાએ ખૂબ મહેનત કરવી પડી.